Diari Oficial de la Generalitat Valenciana


Sumari del DOGV 4916, del 03-01-2005 (2004/13612)

RESOLUCIÓ de 21 de desembre de 2004, del director general de Farmàcia i Productes Sanitaris, per la qual s'ordena la publicació en el Diari Oficial de la Generalitat Valenciana de l'acord de la comissió de baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per la Resolució de data 5 de febrer de 2004, del director general de Farmàcia i Productes Sanitaris, publicada en el Diari Oficial de la Generalitat Valenciana núm. 4691, de 13.02.2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4916

Data del DOGV
:   03-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13293


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de desembre de 2004, del director general de Farmàcia i Productes Sanitaris, per la qual s'ordena la publicació en el Diari Oficial de la Generalitat Valenciana de l'acord de la comissió de baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per la Resolució de data 5 de febrer de 2004, del director general de Farmàcia i Productes Sanitaris, publicada en el Diari Oficial de la Generalitat Valenciana núm. 4691, de 13.02.2004. [2004/F13377]
  
D'acord amb els articles 9 i 10, del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, resolc:
  
Primer
  
Ordenar la publicació en el Diari Oficial de la Generalitat Valenciana, en els taulers dels servicis centrals de la Conselleria de Sanitat i en els de les seues direccions territorials, de l'acord de la comissió de baremació que establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, que es relacionen en l'annex I de la present resolució.
  
Segon
  
Ordenar la publicació en el Diari Oficial de la Generalitat Valenciana, en els taulers dels servicis centrals de la Conselleria de Sanitat i en els de les seues direccions territorials, de l'acord de la comissió de baremació que, a la vista de les al·legacions presentades pels participants en el procediment d'adjudicació sobre les preguntes de la prova voluntària realitzada el dia 4 de juliol de 2004, anul·la les preguntes números 7, 65 i 88 d'eixa prova, que són substituïdes per les preguntes números 101, 102 i 103, de les 10 preguntes de reserva.
  
Tercer
  
Convocar totes les persones participants incloses en la llista definitiva que es relaciona en l'annex I de la present resolució, a l'acte únic d'adjudicació de les autoritzacions d'obertura de noves oficines de farmàcia contingudes en l'annex I de la Resolució de 30 de setembre del 2003, del conseller de Sanitat, per la qual es determina el nombre de noves oficines de farmàcia necessàries per a oferir una adequada atenció farmacèutica a la població, que se celebrarà el dia 14 de gener de 2005, a les 09.30 hores, en el Paranimf del Complex Educatiu de Cheste (antiga Universitat Laboral) siti en la carretera València-Cheste, s/n, 46907 Cheste (València).
  
Quart
  
L'adjudicació de les autoritzacions l'ha de fer la comissió de baremació d'acord amb els criteris següents:
  
Els sol·licitants són cridats per la comissió de baremació per l'orde en què figuren en la llista definitiva per a la tria de l'oficina de farmàcia.
  
La persona sol·licitant pot comparéixer en l'acte d'adjudicació per ella mateixa o per mitjà d'un/a representant amb poder notarial.
  
L'acreditació de les persones sol·licitants, o bé dels seus representants, es fa aportant el document nacional d'identitat, el passaport o el permís de conduir. En cas de robatori o pèrdua d'estos documents, s'ha d'aportar el justificant original de la denúncia davant de les autoritats policials, acompanyat de qualsevol altre document oficial amb foto.
  
Les persones que no compareguen en el procediment d'adjudicació per la comissió de baremació per mitjà de l'acreditació prevista en l'apartat anterior, o els que ho facen amb posterioritat a la seua declaració com a absents, perden el dret a l'adjudicació de l'autorització.
  
Una vegada acreditat davant de la comissió de baremació, cada participant disposarà d'un temps de dos minuts per a triar una de les autoritzacions que hi haja per a l'obertura d'una nova oficina de farmàcia objecte de la convocatòria.
  
Els farmacèutics propietaris d'una oficina de farmàcia oberta al públic no poden accedir a l'autorització d'una nova oficina de farmàcia en la mateixa població, llevat que tinguen limitat el seu dret al trasllat a una zona concreta del municipi.
  
L'acte d'adjudicació conclou quan s'hagen adjudicat totes les oficines de farmàcia, o bé quan hagen estat cridats tots els farmacèutics concurrents.
  
Una vegada acabat l'acte d'adjudicació, la comissió de baremació alçarà l'acta corresponent, que s'ha de publicar en el Diari Oficial de la Generalitat Valenciana per resolució del director general de Farmàcia i Productes Sanitaris, que posarà fi a la via administrativa.